DE CORNEILLE DE SCHEPPER. 183 



seigneur Symon de Gotys veint disner avecq moy, et nous déclara qu'il 

 avoit receu lettres du sénat de Raguse, addressantes à Imbrahim Bassa, 

 par lesquelles se signifioit que ung nepveu de Andréas d'Auria esloit venu 

 en Sicile, en la ville de 3Iessines, avecq quinze galères, et que ledict 

 nepveu avoit envoyé trois gros navires avecq munition vers Coron , les- 

 quelz, adverlis de la grosse armée des Turcqz, seroient retournés audict 

 Messines, sans oser marcher plus avant. 11 nous récita aussy que ung sien 

 amy Ragusien , appelle Michiel Bogtinole, lequel banny s'estoit retiré eti 

 Venize, estoit illecq injure et mesprisé à rayson qu'il avoit aultrefois donné 

 secours au roy Ferdinande; nous déclarant en oultre que Aloisio Grity 

 voulloit que ceux de Ragusio payassent au roy Jehan les quinze cents ducatz 

 qu'ils estoientaccoustumé payer au roy Ferdinande, et que partant lesdictz 

 de Raguse requéroyent que lors qu'on ordonneroit des limites, l'on feit 

 aussy mention de ce que dessus. Sur le soir de ce mesme jour, Jonus 

 Begk veint vers nous , disant qu'il venoit du logis d'Imbrahim Bassa, mais 

 que noz lettres n'estoient encores mis dans le sacq , au moyen du banc- 

 quet que ledict Imbrahim donnoit cejourd'huy aux doctes de la loy de 

 Mahomet, et que le mardy ensuyvant il feroit semblables bancquet à 

 toutes les femmes du palais, et le jeudy aux principaux de la maison du 

 Grand Turcq; le tout pour célébrer la feste d'un filz d'une sienne sœur 

 qu'il faisoit circumcire; mais que, nonobstant ce, nous aurions demain 

 toutes noz despesches. Nous avons veu ce jour mesme le triomphe d'aul- 

 cuns enfans qu'on vouloit circumcire; et estoit tel : aulcuns enfans précé- 

 doyent en très-bons chevaux, qui estoient suyvis de quelques jeunes gens, 

 et après, d'aulcuns viellards ; après venoyent des enfans qu'on debvoit 

 circumcire, tenantz en la main un linge, en signe du lien d'amitié, et 

 avoyent encoires les cheveux longs , qui démonstre lesdicts enfans n'estre 

 encore circoncis. Car la circonsission faicte, ilz sont incontinent tonduz. 

 Lesdicts enfans estoient suyvis de deux piétons jouantz sur le tanbourin, et 

 de deux aultres jouantz des Huttes, et de deux ayantz des bassins d'arrain 

 qu'ilz font résonner à leur mode; le dernier avoit une trompette qu'il 

 feissoit aulcune fois retentir assez effrayement; voicy la fin de la musicque 

 turquesque. Les femmes des Turcqz usent d'ung accoustrement assez sem- 

 ToME XXX. 24 



